**ÚPRAVA**

## A.2 PODMIENKY ÚČASTI UCHÁDZAČOV

1. **Podmienky účasti uchádzačov vo verejnom obstarávaní týkajúce sa osobného postavenia**

*Informácie a formálne náležitosti nevyhnutné na vyhodnotenie splnenia podmienok*:

* 1. Verejného obstarávania sa môže zúčastniť ten, kto spĺňa podmienky účasti týkajúce sa osobného postavenia v zmysle § 32 ods. 1, resp. § 32 ods. 4 a ods. 5 zákona o verejnom obstarávaní.
	2. Uchádzač preukazuje splnenie podmienok účasti ***osobného postavenia*** podľa § 32
	ods. 1 zákona o verejnom obstarávaní:

- zápisom do zoznamu hospodárskych subjektov podľa § 152 ods. 1 zákona o verejnom obstarávaní, ktorý vedie Úrad pre verejné obstarávanie alebo

- predložením dokladov podľa § 32 ods. 2, ods. 4 a ods. 5 zákona o verejnom obstarávaní; vyžaduje sa predloženie kópií všetkých dokladov vrátane úradných prekladov, t. j. naskenované originály alebo úradne osvedčené kópie.

* 1. Obstarávateľ nemá oprávnenie získavať údaje z informačných systémov verejnej správy podľa § 32 ods. 3 zákona o verejnom obstarávaní, preto je potrebné doklady predložiť.
1. **Podmienky účasti týkajúce sa finančného a ekonomického postavenia**

Nevyžadujú sa

1. **Podmienky účasti uchádzačov vo verejnom obstarávaní týkajúce sa a technickej alebo odbornej spôsobilosti a kvality**

Uchádzač v ponuke predloží nasledovné doklady, ktorými preukazuje svoju technickú spôsobilosť na plnenie predmetu zákazky ako dôkazy, že je schopný a technicky spôsobilý riadne plniť zmluvu.

*Informácie a formálne náležitosti nevyhnutné na vyhodnotenie splnenia podmienok účasti:*

* 1. ***podľa § 34 ods. 1 písm. j) zákona o verejnom obstarávaní - údajmi o strojovom, prevádzkovom alebo technickom vybavení, ktoré má uchádzač alebo záujemca k dispozícií na uskutočnenie stavebných prác alebo na poskytnutie služby***

*Minimálna požadovaná úroveň štandardov podľa vyššie uvedeného bodu v 3.1:*

**Minimálne požiadavky**:

**1. Uchádzač preukáže a predloží všetky potrebné podklady, súhlasy, povolenia
a rozhodnutia orgánov štátnej správy (MŽP SR, SIŽP, OÚŽP atď.), ktoré oprávňujú uchádzača na výkon činností v predmete zákazky z hľadiska technickej a odbornej spôsobilosti a to osobitne pre každé zariadenie, ktoré uchádzač identifikuje v rámci popisu toku odpadu (bod 3.)**

a) v prípade, ak uchádzač bude za účelom plnenia predmetu zákazky využívať kapacity **zariadenia na zhodnocovanie odpadov** preukáže a predloží súhlas podľa § 97 ods. 1 písm. b) alebo c) zákona č. 79/2015 Z. z. odpadoch a o zmene a doplnení niektorých zákonov (ďalej len „zákon o odpadoch“),

b) v prípade, ak uchádzač bude za účelom plnenia predmetu zákazky využívať kapacity **zariadenia na zneškodňovanie odpadov** preukáže a predloží súhlas podľa § 97 ods. 1 písm. a) alebo b) zákona o odpadoch,

c) v prípade, ak uchádzač bude za účelom plnenia predmetu zákazky využívať kapacity  **zariadenia na zber odpadu** preukáže a predloží súhlas podľa § 97
ods. 1 písm. d) zákona o odpadoch. ~~a súčasne umožní v prípade úspešnosti vo verejnom obstarávaní obhliadku zariadenia na zber odpadu pred podpisom zmluvy.~~

**2.** **Uchádzač preukáže a predloží, za účelom preukázania, že disponuje zariadením na zhodnotenie alebo zneškodnenie odpadu, na ktoré bude odpad ukladaný v zmysle uchádzačom predloženého materiálového toku odpadu**

- povolenie na prevádzkovanie príslušnej skládky podľa zákona o odpadoch v min. kapacite 3 000 ton mesačne,

- v prípade využitia kapacít tretej osoby, zmluvu s treťou osobou a povolenie subdodávateľa na prevádzkovanie príslušnej skládky v min. kapacite 3 000 ton mesačne podľa zákona o odpadoch (preukázanie podmienky účasti technickej alebo odbornej spôsobilosti treťou osobou podľa § 34 ods. 3 zákona o verejnom obstarávaní).

**3. Uchádzač preukáže a predloží pri každom spôsobe nakladania s odpadom popis materiálového toku odpadu**

Popis materiálového toku odpadu bude súčasťou ponuky ako osobitný dokument podpísaný osobou oprávnenou konať v mene uchádzača. Obstarávateľ nepožaduje splnenie žiadnych ďalších formálnych náležitostí tohto dokumentu.

Popisom materiálového toku odpadu sa na účely tejto zákazky považuje uchádzačom popísaný „životný cyklus odpadu“ od momentu jeho prevzatia po moment jeho konečného zhodnotenia alebo zneškodnenia v zmysle zákona o odpadoch. Min. obsahovou náležitosťou tohto popisu je uvedenie všetkých miest, na ktorých bude odpad uskladnený/ zložený / prekladaný / dočasne uložený od momentu jeho prevzatia úspešným uchádzačom od pôvodcu odpadu do momentu jeho konečného zhodnotenia alebo zneškodnenia.

Pre vylúčenie akejkoľvek pochybnosti obstarávateľ požaduje preukázanie materiálového toku odpadu od jeho prevzatia až po posledné miesto, kde sa bude predmetný odpad nachádzať.

 /*Predmetná požiadavka je v súlade s internými predpismi obstarávateľa a bude vyžadovaná aj pri každej fakturácii za poskytnutie plnenia zmluvy.*/

**4.** **Uchádzač preukáže a predloží v súlade s § 98 ods. 1, 2 a 4 zákona o odpadoch, že má zabezpečenú prepravu odpadu škvary**

 - uchádzač predloží v rámci svojej ponuky zoznam vozidiel, ktorými bude zabezpečovať prepravu odpadu a súčasne predloží kópiu technického preukazu vozidiel;

 Požiadavka na vozidlá:

 - **1. variant:** využíva alternatívne palivo (elektrická energia, vodík, syntetické
 a parafinické palivo, stlačený zemný plyn (CNG), skvapalnený zemný plyn LNG, skvapalnený ropný plyn (LPG), príp. biopalivo).

- **2. variant:** vozidlo bez spaľovacieho motora alebo so spaľovacím motorom, ktoré emituje menej ako 1g CO2/kWh/alebo menej ako 1g CO2/km.

 - **maximálna výška vozidla** pri nakladaní cez triediacu linku je 3,15 m.

 - v prípade vlastnej dopravy doklad o registrácii na prepravu odpadu v súlade s § 98
ods. 1, 2 a 4 zákona o odpadoch,

 - v prípade využitia subdodávateľa uzatvorenú zmluvu so subdodávateľom a doklad
o registrácii subdodávateľa na prepravu odpadu v súlade so zákonom o odpadoch (preukázanie podmienky účasti technickej alebo odbornej spôsobilosti treťou osobou podľa § 34 ods. 3 zákona o verejnom obstarávaní).

 *Odôvodnenie primeranosti určenej podmienky účasti vo vzťahu k predmetu zákazky
a potreba zahrnutia medzi podmienky účasti:*

Vzhľadom na predmet zákazky a predpokladaný rozsah zákazky je potrebné, aby mal uchádzač nevyhnutné prevádzkové a technické vybavenie na riadne plnenie predmetu zákazky počas trvania zmluvného vzťahu.

* *Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah.
V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukazuje uchádzač písomnou zmluvou uzavretou s osobou, ktorej technickými
a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 zákona o verejnom obstarávaní; oprávnenie poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami podľa odseku 1 písm. g), uchádzač môže využiť kapacity inej osoby len, ak táto bude reálne vykonávať služby, na ktoré sa kapacity vyžadujú. Verejný obstarávateľ môže u osoby, ktorej kapacity majú byť použité na preukázanie technickej spôsobilosti alebo odbornej spôsobilosti, hodnotiť existenciu dôvodov na vylúčenie podľa § 40 ods. 8 zákona o verejnom obstarávaní.*
* *Uchádzač môže v ponuke predložiť aj kópie dokladov vrátane kópií v elektronickej podobe. Obstarávateľ môže kedykoľvek počas priebehu verejného obstarávania požiadať uchádzača o predloženie originálu príslušného dokumentu, úradne osvedčenej kópie originálu príslušného dokumentu alebo zaručenej konverzie, ak má pochybnosti
o pravosti predloženého dokumentu alebo ak je to potrebné na zabezpečenie riadneho priebehu verejného obstarávania.*

1. **Podmienky účasti preukazované jednotným európskym dokumentom**
	1. Pravidlá uplatnenia dokumentu JED sú uchádzačom prístupné okrem iných informačných zdrojov neobmedzene na portáli Úradu pre verejné obstarávanie. **Formulár a manuál k JED je zverejnený na webovom sídle ÚVO:**

[**https://www.uvo.gov.sk/jednotny-europsky-dokument-pre-verejne-obstaravanie-602.html**](https://www.uvo.gov.sk/jednotny-europsky-dokument-pre-verejne-obstaravanie-602.html)

* 1. Uchádzač môže doklady na preukázanie splnenia podmienok účasti určené v oznámení o vyhlásení verejného obstarávania a v týchto súťažných podkladoch predbežne nahradiť JED-om. Uchádzač vyplní časti I. až III. JED-u a v časti IV. JED-u môže vyplniť len **oddiel α: GLOBÁLNY ÚDAJ PRE VŠETKY PODMIENKY ÚČASTI** bez toho, aby musel vyplniť iné oddiely časti IV JED-u.
	2. Ak uchádzač preukazuje technickú spôsobilosť alebo odbornú spôsobilosť prostredníctvom inej osoby, uchádzač je povinný predložiť JED aj pre túto osobu.
	3. V prípade, ak ponuku predkladá skupina dodávateľov, je potrebné predložiť JED za každého člena skupiny osobitne.
	4. Ak sú požadované doklady pre verejného obstarávateľa priamo a bezodplatne prístupné
	v elektronických databázach, uchádzač v JED-e uvedie aj informácie potrebné na prístup do týchto elektronických databáz najmä internetovú adresu elektronickej databázy, akékoľvek identifikačné údaje a súhlasy potrebné na prístup do tejto databázy.
	5. Ak uchádzač použije JED, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu uchádzača písomne požiadať o predloženie dokladu alebo dokladov nahradených JED-om. Uchádzač je následne povinný doručiť doklady verejnému obstarávateľovi do piatich pracovných dní odo dňa doručenia žiadosti, ak verejný obstarávateľ neurčil dlhšiu lehotu.